22.01.2021.

**Ieinteresētā piegādātāja uzdotie jautājumi:**

1. Atbilstoši nolikuma 7.6.punktam, Nodrošinājuma devējs izmaksā Pasūtītājam nodrošinājuma summu vai Pasūtītājs ietur attiecīgā pretendenta iemaksāto piedāvājuma nodrošinājuma summas depozītu, ja:

1) Pretendents atsauc savu piedāvājumu, kamēr ir spēkā piedāvājuma nodrošinājums;

2) Pretendents, kura piedāvājums izraudzīts saskaņā ar piedāvājumu vērtēšanas un izvēles kritērijiem, Pasūtītāja noteiktajā termiņā nav iesniedzis tam iepirkuma procedūras dokumentos un iepirkuma līgumā paredzēto līguma izpildes nodrošinājumu;

*3) Pretendents savā piedāvājumā ir sniedzis nepatiesu vai apzināti sagrozītu informāciju.*

4) Pretendents, kura piedāvājums izraudzīts saskaņā ar piedāvājumu vērtēšanas un izvēles kritērijiem, neparaksta iepirkuma līgumu Pasūtītāja noteiktajā termiņā.

Vēlamies norādīt, ka Publisko iepirkumu likuma 50.panta (6) daļā ir norādīti nosacījumi, kuriem iestājoties Nodrošinājuma devējs izmaksā pasūtītājam vai pasūtītājs ietur pretendenta iemaksāto piedāvājuma nodrošinājuma summu, un minētā panta (6) daļā nav paredzēts pasūtītāja nolikuma 7.6.punkta 3.apakšpunktā izvirzītais nosacījums *"Pretendents savā piedāvājumā ir sniedzis nepatiesu vai apzināti sagrozītu informāciju".* Ņemot vērā šo faktu apdrošināšanas kompānijas nosacījumu "Pretendents savā piedāvājumā ir sniedzis nepatiesu vai apzināti sagrozītu informāciju" kā atlīdzības izmaksas nosacījumu polisē atsakās iekļaut, jo šis nosacījums nav konkursa risks, bet gan izņēmums; ja pasūtītājs konstatē šādu pārkāpumu, tad tam ir iespēja šo pretendentu nepasludināt par uzvarētāju, izslēgt no konkursa vai tamlīdzīgi.

Papildus ņemot vērā to, ka atbilstoši nolikuma 7.1.punktam piedāvājuma nodrošinājums ir jāiesniedz saskaņā ar piedāvājuma nodrošinājuma formu, kas dota Nolikuma 2.pielikumā, un šajā formā savukārt nav iekļauts nolikuma 7.6.punkta 3.apakšpunktā norādītais nosacījums *“Pretendents savā piedāvājumā ir sniedzis nepatiesu vai apzināti sagrozītu informāciju”,* lūdzam savstarpēji saskaņot nosacījumus, kuriem iestājoties Nodrošinājuma devējs izmaksā Pasūtītājam nodrošinājuma summu vai Pasūtītājs ietur attiecīgā pretendenta iemaksāto piedāvājuma nodrošinājuma summas depozītu.

1. Saskaņā ar nolikuma 9.6.2.punktu pretendentam ir jāiesniedz Izziņa, ko izdevis Latvijas Republikas Uzņēmumu reģistrs (ārvalstu Pretendentiem – kompetenta iestāde ārvalstīs) par Pretendenta reģistrāciju, par amatpersonām, kurām ir paraksta tiesības un, kas apliecina, ka nav pasludināts Pretendenta maksātnespējas process, nav apturēta vai pārtraukta Pretendenta saimnieciskā darbība, nav uzsākta tiesvedība par Pretendenta bankrotu vai Pretendents netiek likvidēts.

Ņemot vērā to, ka šāda informācija ir publiski pieejama Latvijas Republikas Uzņēmumu reģistra informācijas portālā ([https://info.ur.gov.lv](https://info.ur.gov.lv/)), lūdzam skaidrot, vai pretendents Izziņu, ko izdevis Latvijas Republikas Uzņēmumu reģistrs var aizstāt ar izdrukām no LR UR informācijas portāla?

1. Nolikuma 10.2.punktā norādīts, ka Tehniskajam piedāvājumam jāatbilst iepirkuma procedūras nolikumam, tehniskajās specifikācijās noteiktajām prasībām un vienkāršotās renovācijas dokumentācijai. Tehniskajā piedāvājumā izmantotajiem risinājumiem (renovācijas un siltināšanas materiāli, tehnoloģijas u.c.) pilnībā jāatbilst piedāvājuma iesniegšanas brīdī Latvijas Republikā spēkā esošajiem būvnormatīviem, ugunsdrošības normām un CE marķējuma prasībām.

Lūdzam apstiprināt, ka atbilstoši nolikuma 10.2.punktā izvirzītajai prasībai gadījumā, ja netiek piedāvāti ekvivalenti izstrādājumi, papildus būvniecības tāmēm nav nepieciešams iesniegt citus tehniskā piedāvājuma dokumentus.

**Iepirkuma komisijas sniegtās atbildes:**

1. Nolikuma 7.6.punkta 3.apakšpunkta izvirzītais nosacījums "Pretendents savā piedāvājumā ir sniedzis nepatiesu vai apzināti sagrozītu informāciju" tiks dzēsts, veicot iepirkuma nolikuma grozījumus.
2. Izziņu, ko izdevis Latvijas Republikas Uzņēmumu reģistrs, pretendents var aizstāt ar izdrukām no LR UR informācijas portāla.
3. Apstiprinām, ka par iepirkuma nolikuma būvniecības tāmē norādītajiem materiāliem papildus nav nepieciešams iesniegt to atbilstību apliecinošos dokumentus.